stanford-oval/wikipedia huggingface dataset:
אינס ססטרה

| --- | --- |

 לידה:  21 בנובמבר 1973 (בת 51) ואיאדוליד, ספרד 
 מדינה:  ספרד, צרפת 
 מקום לימודים:  סורבון 
 פרסים והוקרה:  אביר מסדר האמנויות והספרות (2011) 
 פרופיל ב-IMDb
 
אינס ססטרה (בספרדית: Inés Sastre; נולדה ב-21 בנובמבר 1973) היא דוגמנית ושחקנית ספרדייה.
ביוגרפיה

ססטרה נולדה בואיאדוליד וכשהייתה בת שתים עשרה החלה להופיע בפרסומות לטלוויזיה. ב-1988 זכתה בתואר מראה השנה של עלית אך במקום לטפח את קריירת הדוגמנות שלה העדיפה ללכת ללמוד במקום. היא למדה תקופה באוניברסיטת הסורבון בפריז וב-1996 נהייתה הדוגמנית הראשית של חברת לנקום.
היא הופיעה בתצוגות אופנה רבות וזכתה בפרס על אופנה בפריז, עבדה בארגון אונסק"ו והנחתה את פסטיבל סן רמו. היא הופיעה על שערי המגזינים: קוסמופוליטן, Elle, GQ, ווג ומארי קליר ומשמשת כשגרירה של קרן החירום הבינלאומית של האומות המאוחדות לילדים.
ביוגרפיה > משחק

בשנת 1995 שיחקה בסרטם המשותף של וים ונדרס ומיכלאנג'לו אנטוניוני "מעבר לעננים", לצד אנסמבל שחקנים כמו אירן ז'קוב, ג'ון מלקוביץ' וסופי מרסו, ז'אן רנו ומרצ'לו מסטרויאני.
המשיכה ססטרה לשחק בהפקות כמו "סברינה" (1995), "שערים אפלים" (2001) ו"קובה סיפור אהבה" (2005) ובמיני סדרה המבוססת על הספר הרוזן ממונטה כריסטו.
סלווטורה קווזימודו

| --- | --- |

 לידה:  20 באוגוסט 1901 מודיקה, איטליה 
 פטירה:  14 ביוני 1968 (בגיל 66) נאפולי, איטליה 
 מדינה:  ממלכת איטליה, איטליה 
 מקום קבורה:  בית הקברות הגדול במילאנו 
 מקום לימודים:  Ist. Tec. Economico  A.M. Jaci 
 שפות היצירה:  איטלקית, צרפתית, אנגלית, ספרדית 
 זרם ספרותי:  הרמטיזם 
 יצירות בולטות:  Lirici greci, Poesie, Odore di Eucalyptus ed altri versi, Ed è subito sera, Oboe sommerso, Ed è subito sera, Il falso e il vero verde, בפסקה זו 8 רשומות נוספות שטרם תורגמו 
 בן או בת זוג:  Bice Donetti (1927–1946)  בפסקה זו רשומה אחת נוספת שטרם תורגמה 
 צאצאים:  אלסנדרו קווזימודו 
 פרסים והוקרה:  פרס נובל לספרות (1959)  Taormina prize (1953) 
 www.salvatorequasimodo.it
 
סלווטורה קווזימודו (באיטלקית: Salvatore Quasimodo;‏ 20 באוגוסט 1901 – 14 ביוני 1968) היה משורר איטלקי, חתן פרס נובל לספרות לשנת 1959.
ביוגרפיה

קווזימודו נולד בעיר מודיקה אשר בנפת ראגוּזה, בשנת 1901. ב-1908 עקר עם משפחתו למסינה יום למחרת רעש האדמה הגדול, אשר ההרס שהשאיר אחריו הותיר בלבו של קווזימודו רושם עז. במסינה למד במכון הטכני-מסחרי בשנת 1919, ושם אף הכיר את ג'ורג'ו לה-פּירה, שעתיד היה להיות ראש עיריית פירנצה. משנפסקו הלימודים עקב בעיות כלכליות, עקר לרומא, שם החל בלימודי יוונית ולטינית, בשימת דגש על חקר היוצרים הקלאסיים אשר ישמשו לו מקור בלתי-נדלה של השראה. בשנת 1926 עבר לגור בפירנצה אצל אחותו הנשואה לאליו ויטוריני. הודות ליחסים אלה פגש קווזימודו את אאוג'ניו מונטאלה והשתלב בחוג האנשים של כתב העת לספרות "סולאריה".
מ-1931 שימש במשך עשור כמפקח במשרד הנדסה אזרחית, תחילה ביישוב "אימפריה" אשר בחבל ליגוריה, ומאוחר יותר נפרשה פעילותו בתפקיד זה על פני שאר מחוז ליגוריה ואף במחוזות קלבריה, סרדיניה (סרדֶניה באיטלקית) ולומברדיה. ב-1934 הועבר מתוקף תפקידו למילאנו ושם השתקע.
במילאנו יכול קווזימודו להשתלב בחוגים תרבותיים והקיף עצמו בציירים ובסופרים. שנתיים לאחר מכן נטש את משרתו בתחום ההנדסה האזרחית על מנת להקדיש עצמו לחלוטין לספרות ולשירה. בהמשך כתב בכתבי עת שונים וקיבל קתדרה ללימודי ספרות איטלקית בקונסרבטוריון על שם ג'וזפה ורדי במילאנו.
שירתו של קווזימודו

שירתו של קווזימודו השיגה הכרה נרחבת ממקורות שונים, בהם ועדת פרס נובל, אשר העניקה לו את הפרס היוקרתי ב-1959. יצירותיו הראשונות (ימים ויבשות - 1930, אבוב שקוע - 1932, ריח אקליפטוס ושירים אחרים - 1933, אֶראטו ואפוליון - 1936, שירים - 1938) הן היצירות שהגדירו את סגנון השירה שכונה מאוחר יותר הרמטיציזם, סגנון הנוטה לחפש אחר טוהר המילה ו"דילול" הדמויות. החיפוש ה"הרמטי" של קווזימודו נמשך אל מעבר למילה בניסיון לפרש מחדש את כל שלימדו אותו הקלאסיקנים בנוגע לצחות ובהירות לירית. שירתו עשויה שילוב של נופים סיציליאניים אופייניים וחוש מידה בכל הנגיעות בטונים הטראגיים. בשנת 1940 תרגם קווזימודו את השירה היוונית. תרגומים אלה מעבירים היטב את הקווים השיריים העתיקים לשפה המודרנית. בכך הביא מחדש להכרת הציבור בן ימינו את הליריקה הקלאסית. לאחר תרגום ה"גאורגיות" (פואמה מאת ורגיליוס), פרסם קווזימודו את "ומיד נעשה ערב" (1942), אנתולוגיה של שירים הלקוחים מתוך אוספים קודמים בשילוב שירים חדשים בהם ה"הרמטיציזם" היה מפותח עד כדי שירה פרושה של התבוננות בטבע והרהור אנושי מדוקדק.
התקופה שבין פרסום האוסף הראשון "ימים ויבשות" (1930) לבין פרסום השני "ומיד נעשה ערב" (1942) נחשבת לתקופה הפורה ביותר שלו.
תרגומים

שנים ספורות לאחר מלחמת העולם השנייה התווספה לעבודתו כמשורר גם עבודה כמתרגם. קווזימודו תרגם יצירות מופת של יוצרים גדולים כגון קאטולוס, אייסכילוס, סופוקלס, אֵיריפידס, מולייר, שייקספיר, נרודה, מיצקייביץ', פאונד, אי. אי. קאמינגס, אובידיוס, הומרוס ורבים אחרים.
מיצירותיו בתרגום לעברית

ולפתע כבר ערב - מבחר משירי קווזימודו בתרגום דני כספי, הוצאת קשב לשירה, 2024.
תפרחת של עלטה - מבחר משירי ג'וזפה אונגרטי, סלווטורה קווזימודו ואאוג'ניו מונטאלה, תרגם מאיטלקית: אסף בנרף, הוצאת הקיבוץ המאוחד 2024, סדרת ה-21 מייסודה של עמותת הו!.
Not My Fault

"Not My Fault" (באנגלית: "לא אשמתי") הוא שיר של הזמרת האמריקאית רנה ראפ והראפרית האמריקאית מייגן די סטליון מתוך סרט הקומדיה המוזיקלי "ילדות רעות: המחזמר" (2024), שבו מגלמת ראפ את רג'ינה ג'ורג'. הוא נכתב על ידי האמנים והמלחין של הטקסט המקורי של המחזמר בברודוויי, ג'ף ריצ'מונד ונל בנג'מין, לצד ראיין טדר, אלכסנדר 23, בילי וולש וג'ספר האריס. הוא פורסם ב-15 בדצמבר 2023, כסינגל המוביל מתוך פסקול הסרט, והוא אחד משני השירים שנכתבו במיוחד עבור הסרט, כאשר השירים האחרים הם מהמחזמר הבימתי המקורי. השיר מתנגן במהלך סצנת הקרדיטים, והוא השיר היחיד מהפסקול שאינו משמש כנאמבר מוזיקלי.
השיר הגיע למקום השני במצעד השירים מתחת להוט 100.
רקע

"Not My Fault" הוכרז לראשונה ב-10 בדצמבר 2023 על ידי מייגן די סטליון בסרטון נלווה שפורסם דרך חשבון האינסטגרם של רנה ראפ. ב-13 בדצמבר, ראפ פרסמה לראשונה את עטיפת הסינגל בטוויטר, והגיבה בהמשך לכך: ”מג (מייגן די סטליון) אמרה לי להזיז את התחת שלי אז אני אזיז את התחת”.
"Not My Fault" מתנגן במהלך כתוביות הסיום של "ילדות רעות: המחזמר" (2024) ועל כך דיברו ב-TheWrap.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-94 מיליון השמעות.
מיקומי שיא

|   ‏‏‏  מצעדים ודירוגים (2023–2024)> מדינה |   ‏‏‏  מצעדים ודירוגים (2023–2024)> מצעד |   ‏‏‏  מצעדים ודירוגים (2023–2024)> מיקום שיא |   ‏‏‏  מצעדים ודירוגים (2023–2024)>  |
| --- | --- | --- | --- |
|  אירלנד | מצעד הסינגלים האירי | 54 |  |
|  ארצות הברית | מצעד השירים מתחת להוט 100 | 2 |  |
|  ארצות הברית | מצעד הפופ איירפליי למבוגרים | 31 |  |
|  ארצות הברית | מצעד הדאנס/מיקס שואו איירפליי | 23 |  |
|  ארצות הברית | מצעד הפופ איירפליי | 12 |  |
|  הממלכה המאוחדת | מצעד הסינגלים הבריטי | 61 |  |
|  ניו זילנד | המצעד הניו זילנדי הרשמי | 8 |  |
|  קנדה | קנדה הוט 100 | 82 |  |
|  קנדה | CHR/Top 40 | 30 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד הפופ איירפליי | 49 |  |
הערות שוליים

↑  נל בנג'מין, בילי וולש, ראיין טדר, אלכסנדר גלנץ, ג'ספר האריס, ג'ף ריצ'מונד
↑  ראיין טדר, אלכסנדר 23, ג'ספר האריס, ג'ף ריצ'מונד
1 2  Reneé Rapp & Megan Thee Stallion – Not My Fault, נבדק ב-2024-07-31
↑  Reneé Rapp (2024-01-05), Reneé Rapp, Megan Thee Stallion - Not My Fault (Official Music Video), נבדק ב-2024-07-31
↑  "Megan Thee Stallion Chart History (Bubbling Under Hot 100)".
↑  "a special forecast from @theestallion 🩷📢 meet us on @tiktok to watch @reneerapp's in the mix performance now…and see you tomorrow for the biggest announcement yet".
↑  "meg told me to put my ass out so I put my ass out".
↑  Andi Ortiz, 'Mean Girls' Star Reneé Rapp Breaks Down How 'Not My Fault' With Megan Thee Stallion Came Together in One Day | Video, TheWrap, ‏2024-01-14 (באנגלית אמריקאית)
↑  Not My Fault (with Megan Thee Stallion), 2023-12-15, נבדק ב-2024-07-31
↑  Year-end Charts – Pop Airplay Songs, בילבורד, ‏2024
| מייגן די סטליון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Good News • Traumazine • Megan |  |
| מיקסטייפים | Fever • Something for Thee Hotties |  |
| מיני-אלבומים | Make It Hot • Tina Snow • Suga |  |
| סינגלים | "Cocky AF" • "Big Ole Freak" • "Sex Talk" • "Realer" • "Hot Girl Summer" • "All Dat" • "Ride or Die" • "Diamonds" • "B.I.T.C.H" • "Captain Hook" • "Freak" • "Savage" • "Girls in the Hood" • "Don't Stop" • "Body" • "Cry Baby" • "I'm a King" • "On Me (Remix)" • "Thot Shit" • "Butter (Remix)" • "SG" • "Megan's Piano" • "Sweetest Pie" • "Plan B" • "Pressurelicious" • "Her" • "Ungrateful" • "Cobra" • "Not My Fault" • "Hiss" • "Wanna Be" • "Boa" • "Mamushi" |  |
| השתתפות בסינגלים | "Talk (Remix)" •  "She Live" • "Pose (Remix)" • "Big Booty" • "RNB" • "WAP" • "Thick (Remix)" • "34+35 (Remix)" • "Beautiful Mistakes" • "It Was a... (Masked Christmas)" • "Lick" • "Bongos" |  |
| שירים אחרים | "Cash Shit" • "Shots Fired" • "Anxiety" • "Otaku Hot Girl" |  |
| סיבובי הופעות | "Hot Girl Summer Tour" |  |
| --- | --- |
בקרת זהויות :  MusicBrainz release group: d52e519c-33f0-4871-ab33-97e231612caf
קופל גורבין

| --- | --- |

 לידה:  28 בדצמבר 1923 וילנה, רפובליקת פולין 
 פטירה:  18 באפריל 1990 (בגיל 66) בית ינאי, ישראל 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  עיצוב טקסטיל 
 פרסים והוקרה:  פרס הרמן שטרוק (1956) 
 kopelgurwin.com
 
קופל גורבין (28 בדצמבר 1923 - 18 באפריל 1990) היה אמן שטיחי קיר, צייר וגרפיקאי ישראלי.
ביוגרפיה > משפחתו וצעירותו

קופל (קופ'קה) גורבין (גורוויץ') נולד וגדל בווילנה, בירת ליטא. אביו מרדכי עבד כסנדלר ואמו מלכה עבדה במשק בית.
קופל ואֶחיו – משה (משה'קה) שהיה גדול ממנו בשנתיים וחצי, וחוה (חווה׳לה) שהייתה צעירה ממנו בארבע שנים – דיברו בבית יידיש אך במקביל למדו עברית בבית הספר של רשת החינוך "תרבות".

קופל היה פעיל בתנועת "השומר הצעיר". בשנות ה-30 של המאה ה-20, בהיותו נער, סייע קופל להוריו בפרנסת הבית ועבד בבית מלאכה להכנת חליפות, שם התוודע למלאכת התפירה.
עם כניסתם של הגרמנים לווילנה במלחמת העולם השנייה נכלאו היהודים במחנות ובגטאות. קופל ואחיו משה הופרדו מהוריהם והועסקו במכרות פחם וכבול. הוריו של קופל נלקחו למחנה הריכוז שטוטהוף, שם הם נפטרו בהפרש של חודש זה מזו ממחלת הטיפוס. אחותו של קופל חווה בת ה-12 הוסגרה בידי משפחה פולנית לגרמנים ונרצחה.
האחים נעצרו על ידי הגרמנים, אך ניצלו בזכות קשריה של נינה גרשטיין, מורתו לדרמה של קופל. הסתתרו בעליית גג עד שהתגלו, נמלטו ועברו לריגה, שם נתפסו נשלחו למחנה הריכוז שטוטהוף, בו היו כלואים עד סוף המלחמה. הם נלקחו לעבודות ניקיון ותחזוקה של רכבות ואף השתתפו באחת מצעדות המוות.

ביולי 1946 הפליגו קופל ומשה להלסינגבורג בשוודיה, במסגרת מבצע "פולקה ברנדוט", בו קלטה שוודיה ניצולים חולים לשיקום. לאחר שהחלים עבד קופל בבית דפוס ובהמשך מונה למנהל סניף תנועת "החלוץ" המקומית.
בשנת 1950 קופל ומשה עלו לישראל. קופל עבד כמודד בחברה למדידות ארץ ישראל. בשנת 1951 התגייס לחיל הקשר ושירת כשרטט צבאי, שם זכה בפרס עבור עיצוב שער לעלון חיל הקשר.
ביוגרפיה > ראשית דרכו האמנותית

עם שחרורו מהצבא בגיל 29 החל ללמוד לימודי ציור וגרפיקה באקדמיה לאמנות ועיצוב "בצלאל" בירושלים. בין מוריו היו איזידור אשהיים, שלמה ויתקין, יוסי שטרן ויעקב שטיינהרט.


בסוף שנת הלימודים הראשונה זכה קופל בפרס הצטיינות בלימודי כתב על שם ראובן ושרה ליף. בנוסף זכה בעת לימודיו במספר פרסים נוספים: ב–1956 זכה בפרס ראשון מטעם קרן "לתם" מקליפורניה על ציור כרזות. מאוחר יותר באותה שנה, זכה קופל ב"פרס הרמן שטרוק" עבור רישומו בנושא ירושלים.



ב–1957 זכה בפרס ראשון נוסף מטעם קרן "לתם" ובפרס שני מטעם החברה להדפסה "אורצל" בעד ציור לכרטיס ברכה לראש השנה.
בשנת 1958 זכה בפרס ראשון עבור עיצוב כרזה לשנת היובל של תל אביב.


כעבור שנתיים זכה בשלושה פרסים נוספים: פרס ראשון ושלישי עבור עיצוב כרזת יום העצמאות לציון 12 שנים למדינת ישראל.




כמו כן זכה קופל באותה שנה בפרס ראשון עבור כרזה לציון הקונגרס הציוני ה-25.

בשנת 1964 ניגש לתחרות כרזת יום העצמאות בנושא העלייה וזכה בפרס ראשון ושני.





כעבור ארבע שנים ניגש שוב לתחרות בנושא כרזת 20 לעצמאות ישראל וזכה במקום הראשון. הכרזה דמוית פרוכת ובמרכזה שני אריות ומנורה. כרזה זו הודפסה על עטיפת הספר "אמנות ותרבות יהודית" (Jewish art and civilization) בעריכת ג'פרי ויגודר,


וכן על כריכת התקליט "קולות 20 שנה" תש"ח-תשכ"ח בעריכת יוסי גודארד. באפריל 1971 זכה בפעם הרביעית בפרס הראשון בתחרות כרזת יום העצמאות.
12 שנים למדינת ישראל, ה'תש"ך-1960
16 שנים למדינת ישראל, ה'תשכ"ד-1964
20 שנים למדינת ישראל, ה'תשכ"ח-1968
23 שנים למדינת ישראל, ה'תשל"א-1971
ביוגרפיה > חייו האישיים

בסוף שנות השישים הכיר קופל את חנה גורבין (ברוקס), שעסקה בעיצוב טקסטיל לתעשייה וארגה אריגים אמנותיים למעצבי אופנה. השניים השתתפו במספר פרויקטים אומנותיים לבתי מלון ומבני ציבור. בספטמבר 1974 נישאו. בשנת 1980 עברו להתגורר בבית ינאי.
קופל גורבין נפטר בהיותו בן 67 כתוצאה ממחלת לב, והובא למנוחות בבית העלמין האזורי המשותף לכפר ויתקין, חופית ובית ינאי . הוא השאיר אחריו את אשתו חנה, ושני ילדיהם, בועז ושירה.
תערוכות

| שנה | תיאטרון/גלריה | מקום |
| --- | --- | --- |
| 1995 | משכן הכנסת | ירושלים |
| 1988 | בית הכנסת בית שלום | מיאמי, פלורידה |
| 1988 | האוניברסיטה ללימודי יהדות | לוס אנג׳לס |
| 1987 | קהילת ישראל בחוף הצפוני | שיקגו |
| 1985 | תיאטרון ירושלים | ירושלים |
| 1984 | טנפליי | ניו ג'רזי |
| 1983 | גלריית הוריס ריכטר | יפו העתיקה |
| 1974 | תיאטרון ירושלים | ירושלים |
| 1974 | גלריית דלסון ריכטר | יפו העתיקה |
| 1972 | האוניברסיטה ללימודי יהדות | מיאמי, פלורידה |
| 1971 | המוזיאון היהודי של ניו יורק | ניו יורק |
| 1970 | גלריית נורמן | קנדה |
| 1970 | קהילת שערי צדק | ויניפג, קנדה |
| 1970 | גלריית השנה | לוס אנג׳לס |
| 1970 | גלריית השנה | סקוטסדייל |
| 1969 | גלריית גליימן | שיקגו |
| 1969 | קהילת ישראל בחוף הצפוני | שיקגו |
| 1967 | משכית שש | תל אביב |
פרסים

| שנה | פרס | תיאור |
| --- | --- | --- |
| 1971 | ראשון | כרזת יום העצמאות תשל"א, 23 שנים למדינת ישראל |
| 1969 | שני | כרזת היריד הבינלאומי של תל אביב |
| 1968 | ראשון | כרזת יום העצמאות תשכ"ח, 20 שנים למדינת ישראל |
| 1964 | ראשון ושני | כרזת יום העצמאות תשכ"ד, 16 שנים למדינת ישראל |
| 1960 | ראשון | כרזה לקונגרס הציוני ה-25 |
| 1960 | ראשון ושלישי | כרזת יום העצמאות תש"ך, 12 שנים למדינת ישראל |
| 1958 | ראשון | כרזה לשנת היובל של תל אביב |
| 1957 | שני | פרס מטעם החברה להדפסה "אורצל" על ציור לכרטיס ברכה לראש השנה |
| 1957 | ראשון | פרס מטעם קרן "לתם" בקליפורניה על ציור כרזות |
| 1956 |  | פרס הרמן שטרוק על רישום בנושא ירושלים |
| 1956 | ראשון | פרס מטעם קרן "לתם" מקליפורניה על ציור כרזות |
| 1954 | הצטיינות | פרס "ראובן ושרה ליף" על הצטיינות בלימודי הכתב |
| 1951 |  | עיצוב שער לעלון חיל הקשר |
ראו גם

אמנות סיבים
Christmas (אלבום של שר)

Christmas, המכונה גם Cher Christmas, הוא אלבום האולפן העשרים-ושבעה של הזמרת האמריקאית שר. הוא אמור לצאת לאור ב-20 באוקטובר 2023 בהוצאת חברת התקליטים האחים וורנר. זה האלבום הראשון שלה עם חומרים מקוריים מזה עשר שנים, מאז Closer to the Truth (2013), כמו גם אלבום החג הראשון שלה.
רקע

ביולי 2023, שר רמזה לראשונה על תוכניות להוציא את אלבום חג המולד והודיעה שהיא כבר עובדת על חומרים עבורו. בטוויטר היא שיתפה שהיא מעולם לא רצתה לעשות אלבום חגיגי אך הוא יצא "טוב כמו כל תקליט" שהיא עשתה. בריאיון ל-Good Morning Britain בספטמבר, שר הביעה את גאוותה אודות האלבום, ואמרה שזה "לא אלבום חג המולד של אמא שלך" אלא אלבום של Cher Christmas. ב-7 בספטמבר חשפה שר את עטיפת האלבום, בליווי כיתוב ששואל את הקוראים אם הם רוצים לחלוק איתה את חג המולד הקרוב. העטיפה כוללת צילום פשוט של הזמרת מוקפת בקישוטי חג המולד. היא נראית לבושה בחולצה לבנה ובג'ינס בצבע כחול משופשף.
הפרויקט כולל הופעות אורח של דארלין לאב, מייקל בובלה, טייגה, סינדי לאופר וסטיבי וונדר. שר שיתפה את ההתרגשות שלה מהעובדה שיש בו "מיליוני אנשים שותפים" ושהיא מעולם לא הוציאה אלבום עם דואטים. לדבריה, ההחלטה לצרף אמנים אורחים הייתה "ברגע האחרון".
רשימת רצועות

| Christmas> מס' | Christmas> שם | Christmas> משך | Christmas>  | Christmas>  | Christmas>  | Christmas>  | Christmas>  | Christmas>  | Christmas>  |
| --- | --- | --- | --- | --- | --- | --- | --- | --- | --- |
| 1. | DJ Play a Christmas Song  | 3:30 |  |  |  |  |  |  |  |
| 2. | What Christmas Means to Me (ביחד עם סטיבי וונדר)   | 2:35 |  |  |  |  |  |  |  |
| 3. | Run Rudolph Run  | 2:53 |  |  |  |  |  |  |  |
| 4. | Christmas (Baby Please Come Home) (ביחד עם דרלין לאב)   | 2:52 |  |  |  |  |  |  |  |
| 5. | Angels in the Snow  | 3:44 |  |  |  |  |  |  |  |
| 6. | Home (ביחד עם מייקל בובלה)   | 3:20 |  |  |  |  |  |  |  |
| 7. | Drop Top Sleigh Ride (ביחד עם טייגה)   | 2:55 |  |  |  |  |  |  |  |
| 8. | Please Come Home for Christmas  | 3:00 |  |  |  |  |  |  |  |
| 9. | I Like Christmas  | 2:55 |  |  |  |  |  |  |  |
| 10. | Christmas Ain't Christmas Without You  | 3:22 |  |  |  |  |  |  |  |
| 11. | Santa Baby  | 3:20 |  |  |  |  |  |  |  |
| 12. | Put a Little Holiday in Your Heart (ביחד עם סינדי לאופר)   | 3:07 |  |  |  |  |  |  |  |
| 13. | This Will Be Our Year  | 2:15 |  |  |  |  |  |  |  |
| משך כולל: | משך כולל: | 39:13 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 32 |
|  ארצות הברית | מצעד האלבומים המסחריים | 5 |
|  קנדה | מצעד האלבומים הקנדי | 57 |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  ארצות הברית | מצעד האלבומים המסחריים | 41 |
הערות שוליים

↑  Will Stroude, Cher unveils Christmas album artwork as she launches first-ever festive record, PinkNews | Latest lesbian, gay, bi and trans news | LGBTQ+ news, ‏2023-09-07 (באנגלית אמריקאית)
1 2  Cher reveals new Christmas album cover ahead of first-ever festive record | Virgin Radio UK, virginradio.co.uk, ‏2023-09-08 (באנגלית)
↑  Michael Major, Photo: Cher Unveils Christmas Album Cover; Get a First Listen, BroadwayWorld.com (באנגלית)
↑  "Cher's Christmas album is coming: Here's what we know"
↑  Cher reveals cover of first-ever Christmas album: 'Can we say Merry Chermas now?', USA TODAY (באנגלית אמריקאית)
↑  Michael Major, Cher's Christmas Album to Feature Darlene Love, Michael Bublé & More; October Release Date Set, BroadwayWorld.com (באנגלית)
↑  Hugh McIntyre, Cher Drops a Very Gay Cover for Her Christmas Album, Metro Weekly, ‏2023-09-08 (באנגלית אמריקאית)
↑  Year-end Charts – Top Album Sales, בילבורד, ‏2024
| שר |
| --- | --- | --- |
| דיסקוגרפיה • וידאוגרפיה | דיסקוגרפיה • וידאוגרפיה |  |
| אלבומי אולפן | All I Really Want to Do • The Sonny Side of Chér • Chér • With Love, Chér • Backstage • 3614 Jackson Highway • Chér • Foxy Lady • Bittersweet White Light • Half-Breed • Dark Lady • Stars • I'd Rather Believe in You • Cherished • Take Me Home • Prisoner • I Paralyze • Cher • Heart of Stone • Love Hurts • It's a Man's World • Believe • Not.com.mercial • Living Proof • Closer to the Truth  • Dancing Queen • Christmas |  |
| אלבומי אוסף | Cher's Golden Greats • Superpack Vol. 1 • Superpack Vol. 2 • Greatest Hits • Greatest Hits: 1965–1992 • Cher's Greatest Hits • The Greatest Hits • The Very Best of Cher • Gold • Icon • Forever |  |
| פסקולים | Chastity • Mermaids • Burlesque • Mamma Mia! Here We Go Again |  |
| אלבומים משותפים | Two the Hard Way • Black Rose |  |
| אלבומי וידאו | Extravaganza: Live at the Mirage • The Video Collection • Live in Concert • The Farewell Tour • The Very Best of Cher: The Video Hits Collection |  |
| אלבומי הופעה | VH1 Divas 1999 • VH1 Divas Las Vegas • Live! The Farewell Tour |  |
| סיבובי הופעות | Cher in Concert • Heart of Stone Tour • Love Hurts Tour • Do You Believe? • Living Proof: The Farewell Tour • Cher • Dressed to Kill Tour • Classic Cher • Here We Go Again Tour |  |
אלחנן גלזר

אלחנן גלזר (נולד ב-13 באוגוסט 1947), הוא חבר הכנסת לשעבר מטעם מפלגת גיל, ומטעם סיעת היחיד "הדרך הטובה".
בהשכלתו גלזר הוא טכנאי תעשייה וניהול. את שירותו הצבאי ביצע בחטיבת גולני ולאחר מכן כקצין בחיל הקשר והאלקטרוניקה (השתחרר בדרגת רס"ן). כיום הוא מתגורר בראשון לציון. 
גלזר התאלמן מאשתו טובה, שנפטרה ממחלת הסרטן. גלזר אב לשלושה ילדים.
טרם היבחרו לכנסת, עבד בתעשייה הצבאית, ולאחר פרישתו לגמלאות שימש יו"ר עמותת גמלאי תע"ש, אותה הקים בשנת 2003.
כחבר הכנסת

כחבר הכנסת בכנסת ה-17 שימש גלזר כחבר בוועדות השונות: ועדת הכספים, הוועדה לענייני ביקורת המדינה, הוועדה למאבק בנגע הסמים, הוועדה לקידום מעמד האישה, ומ-19 בנובמבר 2007 גם בוועדת החוץ והביטחון. בנוסף לכך גלזר חבר בשדולות למען חיפה והגליל, לקידום החינוך, למען ניצולי השואה, למען העיר ראשון לציון, למען עלייה, למען עולי אתיופיה, לחיזוק הקשרים עם הקהילות הנוצריות בעולם, למלחמה באלימות ובפשע והשדולה לבריאות הציבור.
ב-28 באפריל 2008 הגיש לוועדת הכנסת, יחד עם חבריו לסיעה משה שרוני ושרה מרום שלו, בקשה להתפלג מהסיעה ולהקים סיעה עצמאית בשם "צדק לגמלאים". מספר שעות לאחר הגשת הבקשה, חזר בו גלזר, לאחר שהוצע לו תפקיד סגן השר לענייני גמלאים. בסופו של דבר ב-3 במאי חזר להחלטתו המקורית להתפלג. ב-4 במאי כינסו השלושה מסיבת עיתונאים משותפת עם ארקדי גאידמק, יו"ר מפלגת צדק חברתי, ובה הודיעו על הקמת סיעה חדשה בכנסת בשם "צדק לגמלאים". לאחר שוועדת הכנסת דחתה פעמיים את בקשת ההתפלגות בעקבות חשד לאי-חוקיות בהסכם עם גאידמק, אישרה הוועדה ב-2 ביוני את בקשת ההתפלגות, וזאת לאחר שהשלושה הודיעו כי ניתקו כל קשר עם גאידמק. לאור זאת החליטה סיעת גיל להדיחו מחברותו בוועדת הכספים, אך להשאירו חבר בוועדה למאבק בנגע הסמים. ביוני 2008 שב גלזר לחברות בוועדת הכספים, לאחר שהחליף את ח"כ עתניאל שנלר שמפלגתו - קדימה, ויתרה על מקומה השמור בוועדה. בכנסת ראו זאת כמאמצים של קדימה לזכות בתמיכתן של שלושת הח"כים ממפלגת "צדק לזקן" בהצבעות בכנסת.
ב-15 באוקטובר, הודיעו ראשי שתי הסיעות על איחוד מחודש. חבר הכנסת גלזר הודיע כי לא ישוב עימם למפלגת האם. ב-27 באוקטובר אישרה ועדת הכנסת את בקשת האיחוד של צדק לזקן עם סיעת גיל ואת בקשתו של גלזר להקים סיעת יחיד בשם "הדרך הטובה".
לקראת הבחירות לכנסת השמונה עשרה ניהלה מפלגת צומת מגעים עם הליכוד להתמודדות משותפת בבחירות. גלזר היה אמור להיות מוצב ברשימה המשותפת במקום ה-39, כנציג "צומת", אך ההסכם לא יצא אל הפועל. בסופו של דבר, הוצב במקום השני ברשימת "צומת", שהחליטה להתמודד באופן עצמאי. המפלגה לא עברה את אחוז החסימה. בבחירות לכנסת ה-19 הוצב במקום ה-22 (הלא ריאלי) ברשימת "קדימה" לכנסת.
ב-מאי 2008 עבר גלזר ניתוח מעקפים.
הערות שוליים

↑  אמנון מרנדה ואטילה שומפלבי, פארסת הגמלאים: משלושה פורשים יצא אחד, באתר ynet, 28 באפריל 2008
↑  צבי זרחיה, אלחנן גלזר הודח מוועדת הכספים לאחר שהודיע על חבירתו למפלגה של גאידמק, באתר TheMarker‏, 22 במאי 2008
↑  אחרי הפיצול: ח"כ גלזר הוחזר לוועדת הכספים, באתר גלובס, 11 ביוני 2008
↑  אמנון מרנדה, הגמלאים - האיחוד: איתן ושרוני שוב ביחד, באתר ynet, 15 באוקטובר 2008
↑  אמנון מרנדה, ח"כ גלזר פרש מהגמלאים והקים סיעת יחיד, באתר ynet, 27 באוקטובר 2008
↑  יוסי ורטר, נציגיהם של בנימין נתניהו, משה גרין ואלחנן גלזר, דנו בצירוף צומת לליכוד, באתר הארץ, 7 בדצמבר 2008
↑  ח"כ אלחנן גלזר עבר ניתוח מעקפים, באתר ynet, 27 במאי 2008
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
ויקטור לוסטיג

| --- | --- |

 לידה:  4 בינואר 1890 הוסטינה, צ'כיה 
 פטירה:  11 במרץ 1947 (בגיל 57) ספרינגפילד, ארצות הברית 
 שם לידה:  Robert V. Miller 
 
ויקטור לוסטיג (4 בינואר 1890 – 11 במרץ 1947) היה נוכל שהורשע בהונאה במספר מדינות, המפורסמת שבהן היא "מכירת מגדל אייפל". לוסטיג היה מבוקש ב-45 מדינות והשתמש ביותר מ-25 שמות בדויים. מייחסים לו את חיבורם של "עשרת הדיברות לנוכל".
רקע

לוסטיג נולד באוסטרו-הונגריה בשם רוברט מילר ושלט בחמש שפות.
נוכלות > הדפסת שטרות

לוסטיג החל את דרכו במכירת "מכונות לשכפול שטרות". הוא נהג להציג קופסה קטנה בפני אנשים, תוך שהוא רוטן כי נדרשות שש שעות לצורך שכפול שטר.
אנשים רבים שהתפתו להאמין ביכולת ההתעשרות המהירה הגלומה במכשיר, שילמו עבורה כסף רב, לעיתים יותר מ-30 אלף דולר. במהלך 12 השעות הראשונות לאחר רכישתו, המכשיר היה פולט שני שטרות בערך 100 דולר אמריקני, אולם אחריהם היה פולט דפים חלקים. טווח הזמן הזה איפשר ללוסטיג להימלט.
נוכלות > הונאת מגדל אייפל

בשנת 1925, כשצרפת התאוששה ממלחמת העולם הראשונה, קרא לוסטיג כתבה בעיתון המתארת את הקושי של עיריית פריז לתחזק את מגדל אייפל. המגדל נבנה לקראת התערוכה העולמית של פריז בשנת 1889 והוא לא היה אמור להיות קבוע. הכוונה הייתה לפרק אותו ב-1909 ולהעבירו משם.
על רקע זה רקם לוסטיג את ההונאה הגדולה שלו. הוא זייף נייר מכתבים של ממשלת צרפת, ושלח למספר סוחרי גרוטאות מתכת הזמנה לישיבה סודית. בישיבה אמר ויקטור, שהציג את עצמו כסגן מנכ"ל משרד הדואר והטלגרף, כי התחזוקה של מגדל אייפל כה גרועה, שהוחלט למכור אותו כגרוטאה. לוסטיג הוסיף שעל מנת למנוע התנגדות ציבורית, קיומה של ההצעה הוא סוד מדינה, עד שיושלמו כל הפרטים.
הנוכל לקח את המשתתפים לסיור במגדל, וביקש מהם הצעת מחיר ל-7,300 טון המתכת שמרכיבים אותו.
הוא בחר את ההצעה של אחד המשתתפים, אנדרה פואסון, וסיכם איתו שיעביר לו את הכסף במזומן. בנוסף, הוא גרף סכום נוסף על ידי שרמז לפואסון שעל מנת שההצעה שלו תבחר יש צורך לשחד אותו. יחד עם עוזר ועם כל הכסף הוא עזב את פריז לווינה.
להפתעתו, דבר לא קרה, פואסון היה פגוע מכדי להתלונן במשטרה ולהודות שהוא הולך שולל. כחודש לאחר מכן חזר לוסטיג לפריז, ארגן פגישה עם סוחרי מתכת אחרים, הציע להם בסוד את מגדל אייפל, וניסה לחזור על התרגיל. אלא שהפעם אחד הסוחרים פנה למשטרה ולוסטיג ברח.
נוכלות > רמיית אל קפונה

בהמשך דרכו הצליח לוסטיג להוציא במרמה 5,000 דולרים מאיש המאפיה אל קפונה.